Stress

Οι Stress ήταν ελληνικό punk rock συγκρότημα από την Αθήνα.

Ιστορία
Ξεκίνησαν να παίζουν το 1980 και εμφανίστηκαν στα πανκ φεστιβάλ στο κλαμπ Αρετούσα στην Πλάκα.

Στις πρώτες εμφανίσεις έπαιξαν οι Γιάννης Κ. τύμπανα, Κον μπάσο, Λούης κιθάρα, Φρανκ τραγούδι. Το γκρουπ έπαιζε πανκ ροκ με επιρροές από την Αμερικάνικη και Αγγλική ανεξάρτητη σκηνή της περιόδου 1977-1982. Συμμετείχαν σε πολλές συναυλίες σε λύκεια, πανεπιστήμια, σινεμά καθώς και κλάμπ οπως το Skylab, τη Σοφίτα, το Paranoid, το Κύτταρο κ.α. Στη σύνθεση του συγκροτήματος έπαιξαν μαζί και οι ex Παρθενογέννεση Billy Lodd πλήκτρα και Tommy B. κιθάρα. 

Στις αρχές του 1983 ο Frank Panx αποχωρεί για να δημιουργήσει τους Panx Romana και τη θεση του αναλαμβάνει ο Τommy B, ενω ο Bill Lodd ως Billy Knight συνεχίζει με τους Statues In Motion. Ο απόηχος αυτής της περιόδου ειναι τα τραγούδια Έλληνες, Athens burning, Passengers. Το 1984 αποχώρησε ο Tommy B. για να δημιουργήσει τους Ex Mandarina Duck. Στα τέλη της ϊδιας χρονιάς συμετείχαν στη συλλογή Διατάραξη Κοινής Ησυχίας με αλλα γκρουπ (Αδιέξοδο, Ex-humans, Γενιά του χάους, Γκρόβερ, Panx Romana) με τα τραγούδια Δικαίωμα στη ζωή και Άγχος, ηχογραφημένα με νέα σύνθεση (τον Γιάννη Καρύδη στα τύμπανα, Γιάννη Παπακώστα στο τραγούδι, Λούη στη κιθάρα και Kon στο μπάσο). Το δίσκο αυτό ακολουθει μια σειρά εμφανίσεων εντος και εκτός Αθηνών μαζι και με αλλα συγκροτήματα (Αντί, ΕΛ3, Λευκή Συμφωνία). Στα 1985 το συγκρότημα με διαφορετική συνθεση (Νίκο Χρονόπουλο στα τύμπανα και Γιάννη Σιαλάκη στο τραγούδι) ηχογραφει το πρρώτο του LP με δικά του εξοδα και παραγωγή με τίτλο Ο Ήχος της ανασφάλειας σε 300 αντίτυπα. Μετά τη διάλυσή τους το LP επανακυκλοφόρησε στα 1989 και στα 1992 η WIPE OUT REC.

Μέλη
Λούης Κοντούλης (Louis) - κιθάρα, φωνή
Κώστας Δρίβας (Kon) - μπάσο, φωνή
Νίκος Χρονόπουλος (Camel) - τύμπανα, φωνή
Γιάννης Σιαλάκης - φωνή
Γιάννης Παπακώστας - φωνή
Γιάννης Καρύδης - τύμπανα
Γιάννης Καφαντάρης (Jhonny) - τύμπανα
Frank Panx - φωνή
Tommy Μπουζιάνης - κιθαρα, φωνή
Βασίλης Παλαιοκώστας (Billy Lord) - πλήκτρα, φωνή

Δισκογραφία
LP's
 Ο Ήχος της Ανασφάλειας (Stress, 1985· Wipe Out! Records, 1987· B-otherside Records, 2013)
 Ο Ήχος της Ανασφάλειας II [ρεμίξ και ακυκλοφόρητο υλικό, Demos - Tapes, 1983-1985] (Wipe Out! Records, 1992)

Συμμετοχές
Διατάραξη κοινής ησυχίας  (Enigma records, 1984)

Μετά τους Stress
Το 1993, 1996, 1999, και 2012 έγιναν μια σειρά εμφανίσεων με τη τελευταία σύνθεση και με τη συμμετοχή κάποιων μελών από άλλες πανκ ροκ μπάντες, σε Αθήνα-Πάτρα-Αγρίνιο.

Ο Λούης Κοντούλης δημιούργησε τους Speedbrakes που έπαιζαν surf punk και κυκλοφόρησαν μια κασέτα με τίτλο Speedbrakes live, στα 1992 ηχογράφησε με μέλη των Last Drive  (Alex K.- Chris B.I.) ενός Panx Romana  (Woody Panx) και ενός De Traces (Κώστα Θωμαΐδη) δυο δικά του τραγούδια (Summertime fun – East west coast) για τη Who stole the summer rec. Έκτοτε ο Λούης συμμετείχε  ως μουσικός (κιθάρα, τρομπέτα, κρουστά) με τους ρέγγε De Traces και με τους rock ethnic The Earthbound, με τους οποίους είχε συμμετοχή στην ηχογράφηση του LP Brotherhood of the dog.

Ο Νίκος Χρονόπουλος έπαιξε και ηχογράφησε με διάφορες μπάντες, όπως Panx Romana, Video Games όπως επίσης ασχολήθηκε με την ηχοληψία και τη διοργάνωση συναυλιών και καλλιτεχνικών φεστιβάλ.

Κατηγορία:Ελληνικά punk rock συγκροτήματα
Κατηγορία:Ελληνικά μουσικά συγκροτήματα